procesaur/Wiki.mk huggingface dataset:
Име на Југославија

Името „Југославија“ е мешовит збор составен од зборовите „''југ''“ и „''славија''“ што би значело земја на Словените. Според тоа преводот на „Југославија“ би бил „Јужна Славија“ или „земјата на Јужните Словени“. Зборот ги обединува шесте поврзани јужнословенски народи на Југославија, Бошњаци/Муслимани по националност, Македонци, Словенци, Срби, Хрвати и Црногорци. Сепак целосното официјално име на државата, варирало доста драстично од периодот 1943-1992.
1 Еволуција на името
Првата Југославија, била формирана под името Кралство на Србите, Хрватите и Словенците. Во јануари 1929 година, кралот Александар I, вовел диктатура во земјата и ја преименувал во Кралство Југославија, и со тоа за првпат го употребил овој термин, кој дотогаш неофицијално се употребувал. Откако окупацијата и ослободувањето на кралството во Втората светска војна, новата југословенска држава била прогласена в 1943 година и именувана како Демократска Федеративна Југославија (скратено ДФ Југославија или ДФЈ), со кое име го оставила прашањето за република или кралство отворено. Во 1946 година, се преименувала во Федеративна Народна Република Југославија (ФНР Југославија или ФНРЈ), а веќе во 1963 станала Социјалистичка Федеративна Република Југославија (СФР Југославија или СФРЈ). Најчесто кога се мисли на земјата се употребува последното официјално име (Социјалистичка Федеративна Република Југославија) кое останало најголем период како официјално име на оваа земја. Од трите официјални југословенски јазици, српскохрватската и македонската варијанта за името на земјата била иста, додека словенечката се разликувала малку во спелувањето на зборот „Социјалистичка“:
* српскохрватски и македонски јазик:
** латиница: Socijalistička Federativna Republika Jugoslavija
** кирилица: Социјалистичка Федеративна Република Југославија
* словенечки јазик:
** Socialistična federativna republika Jugoslavija
Поради големината на името често биле користени кратенки кои се однесувале на Социјалистичка Федеративна Република Југославија, иако државата најпозната била само како „Југославија“. Најчестата и најупотребувана кратенка е „СФРЈ“, иако „СФР Југославија“ исто така било употребувано во официјална улога, посебно од страна на медиумите.
2 Поврзано
* Југославија
* Кралство Југославија
* СФРЈ
* СРЈ
* Список на етимолошки толкувања на државите во светот
Кралски академии во Шведска

Кралски академии — независни организации, основани со кралска наредба со цел да се развиваат уметностите, културата и науката во Шведска. Шведската академија и Академијата на науките се надлежни за избирање на добитниците на Нобеловата награда за литература, физика, хемија и економија. Групата академии опфаќа и неколку научни друштва, од кои три имаат добиено кралска повелба во текот на XVIII век.
Поради нивната научно-образовна дејност, академиите имаат ограничена даночна одговорност, дури и за приходите добиени од работење со нивните недвижности.
Во мај 2011 Кралската академија на науките ја основала Шведската младинска академија за млади научници и истражувачи.
1 Уметност и култура
*Шведска академија (''Svenska Akademien'')
*Кралска академија на ликовните уметности (''Kungl. Akademien för de Fria konsterna'')
*Кралска музичка академија (''Kungl. Musikaliska Akademien'')
*Кралска академија на книжевноста, историјата и старините (''Kungl. Vitterhets-, Historie- och Antikvitetsakademien'')
2 Наука
*Кралска академија на науките (''Kungl. Vetenskapsakademien'')
*Кралска академија на инженерските науки (''Kungl. Ingenjörsvetenskapsakademien'')
*Кралска академија на земјоделството и шумарството (''Kungl. Skogs- och Lantbruksakademien'')
3 Воена наука
*Кралска академија на воените науки (''Kungl. Krigsvetenskapsakademien'')
*Кралско друштво за поморски науки (''Kungl. Örlogsmannasällskapet'')
4 Друштва со кралска повелба
*Кралско научно друштво во Упсала (''Kungl. Vetenskapssocieteten i Uppsala'')
*Кралско физиографско друштво во Лунд (''Kungl. Fysiografiska Sällskapet i Lund'')
*Кралско научно-книжевно друштво во Гетеборг (''Kungl. Vetenskaps- och Vitterhetssamhället i Göteborg'')
*Кралско Шитеово друштво во Умео (''Kungl. Skytteanska Samfundet'')
*Кралска академија „Густав Адолф“ во Упсала (''Kungl. Gustav Adolfs Akademien'')
Абдурахман-паша

Абдурахман Паша (втора половина на XVIII век - Цариград, 1843) бил османлиски феудалец со албанско потекло што го управувал Тетовскиот пашалак. Бил син на Реџеп Паша Тетовски и Милјана од Гнилане. Заедно со браќата, управувал и со пошироката област од Призрен до Штип. За лична заштита ја доградил тврдината на ридот Бал-Тепе над Тетово во 1843 година. Поради учеството во албанското бунтовничко движење, бил повикан на одговорност во престолнината и погубен заедно со двајцата браќа
Бад Кезен

Бад Кезен (германски: ''Bad Kösen'') — бањски градски дел од Наумбург во Германија, на реката Зале во малиот германски вински регион Зале-Унштрут. Тој е поранешна општина во округот Бургенланд, во Саксонија-Анхалт. Од 1 јануари 2010 е дел од градот Наумбург.
Бад Кезен бил седиште на поранешниот ''Амт'' Бад Кезен.
Википедија на волапик јазик

Википедија на волапик е издание на Википедија на јазикот волапик, дел од фондацијата Викимедија. Ова издание има над 12.000 регистрирани корисници и над 110.000 статии и го зазема 35-место на листатана Википедии според бројот на статии заклучно со 26 септември 2011 година. Ова издание е почнато во 27 јануари 2004.
Киевска детска железница

Киевската детска железница (украински: ''Київська дитяча залізниця'') се наоѓа во Киев, Украина.
За првпат била отворена на 2 август 1953 година. Во текот на својата историја, низ овој парк поминале повеќе од 30.000 обуки на студенти.
Билтен (КПЈ Битола)

Билтен (Битола, почетокот на 1942 - почетокот на 1943) бил илегален орган на Месната организација на КПЈ во Битола. Излегувал на 10-15 дена, на македонски јазик, а бил печатен на техниката (рачна преса) на МК на КПЈ во Битола, во куќата на Томе Димитровски. Уредник бил Стефан Наумов-Стив, а соработници-автори биле Мирче Ацев, Јордан Михајловски-Оцката и др. Известувал за политичката и воената состојба во светот и кај нас, а бил растуран во градот и во битолските села. Зачувани се само три броја (број 19, 20 и 21, ноември-декември 1942)
Билтен (НОПОМ)

Билтен (Скопје и Дебрца, септември 1942 - 1943) бил орган на Главниот штаб на НОПОМ. Објавени се два двоброја на македонски јазик. Првиот е објавен во Скопје на цклостил, а вториот двоброј на ослободителната територија во Дебрца во Печатницата „Гоце Делчев“. Содржи написи за воено-политичката состојба во светот и кај нас, како и за акциите на партизанските одреди.
Киевски трамвај

Киевскиот трамвај (украински: ''Київський трамвай'') претставува трамвајски превоз кој се наоѓа во престолнината на Украина, Киев.
Овој систен претставува првиот електричен трамвај кој бил изграден во поранешната Руска Империја, како и во модерна Украина, трет во Средна Европа и Источна Европа, по Будимпешта во 1888 и Прага во 1891 година.
Денеска овој превоз има пад во својата пракса, главно поради застарениот возен парк и постојаното намалување на сообраќајната мрежа. Системот има 19 правци, со должина од 139,9 километри. Со овој систем управува комуналното претпријатие Киевпастранс.
Бројот на патниците во 2010 година изнесувал 69.020.000, за разлика од 2001 година, кога бројот на патници изнесувал 270.000.000.
Билтен (кумановско)

Билтен (Кумановско, 1, X 1943 - 20, I 1944) бил орган на Штабот на Петтата оперативна зона на НОВ и ПОМ, на кумановски дијалект. Бил умножуван на циклостил, а зачувани се само два броја. Во уводната статија од првиот број „Народноослободителната војска и партизанските одреди на македојина го бијат окупаторот, ослобаѓаат територија“ се коментира капитулацијата на Италија и создавањето на народноослободителните комитети како органи на борбата, а особено значајни се и натписите за партизанските дејствија во Тиквешијата и Кумановско.
Билтен (Обласен секретаријат на КПЈ)

Билтен (Скопје, ноември-декември 1934) бил илегален орган на Обласниот секретаријат на КПЈ за Македонија, на српски јазик. Бил умножуван на машина за пишување со српска кирилица. Објавени се само четири броја.
Билтен (КПЈ Македонија)

Билтен (Скопје, јануари-април 1942) бил орган на ПК на КПЈ за Македонија, на македонски јазик. Објавени се само два броја. Првиот број (јануари-февруари) бил печатен на техниката на ПК, а вториот број (март-април) во Печатницата „Гоце Делчев“. Уредник и автор на написите бил Кочо Рацин. Написите информираат за политичката и за воената состојба во светот, со посебна нагласкта на борбите на Црвената армија, состојбите во окупирана Македонија и борбата против фашизмот во светот, во Југославија и во Македонија. Во вториот број е објавен и првомајски проглас, за обраќање и до тогашните македонски партизани: „Вие први со оружје в раце ја поврзавте борбата на македонскиот со оружената борба на другите поробени народи против фашизмот... Нека нашата смела оружена борба се распали до степенот на општа оружена борба за изгонување на окупаторите на Македонија!“
Билтен (КП Македонија)

Билтен (Скопје, јули 1940 - октомври 1940) бил илегален орган на Покраинскиот комитет на КП во Македонија, на македонски и српски јазик. Излегувал еднаш месечно. Бил умножуван на циклостилна техника. Објавени се вкупно четири броја. Тие ја рефлектираат политиката на КПЈ кон политичките и стопанските состојби (аграрното прашање, тутунот и слично) во Македонија, но содржат написи за организационите и за националните проблеми, одделни прогласи и летоци.
1 Поврзано
* Билтен (КПЈ Македонија)
Билтен (Тиквешко)

Билтен (Тиквешко, јуни 1944 - Нова Пазова, мај 1945) бил орган на Штабот на Втората македонска НОУ бригада на македонски јазик. Бил умножуван на циклостил, на зголемен број страници, со разни рубрики, од вести до крстозбори, ребуси и хумор.
Билтен (ГШ)

Билтен (Скопје, август-септември 1943) бил орган на Поверенството на Главниот Штаб на НОВ и ПОМ за подрачјето на Четвртата оперативна зона, на македонски јазик. Објавени се неколку броја, а сочувани се само првите два броја. Негов главен уредник бил Кузман Јосифовски Питу. Меѓу другото, во првиот број е објавена и хроника на дејствувањето на една партизанска единица во Тиквешијата, а во вториот број се соопштува и за убиството на ваташките младинци.
Моше Романо

Моше Аврам Романо ( , 1894 - Треблинка, 1943) бил главен рабин во Битола (од 1931 до 1943). Со Леон Камхи патувал низ поважните еврејски центри во Југославија барајќи решавање на „битолскиот проблем“ (најсиромашната еврејска заедница во Југославија) за добивање поголема квота на сертификати за иселување во Палестина. Бил депортиран во Треблинка и убиен.
Драчевка

Драчевка — македонско народно оро од Скопска Блатија во ритам 7/16 (3,2,2,). Се игра во мешан состав, со држење за слободно пуштени раце, полетно, со брзи и лесни чекори на полустапалата со потскоци и доскоци.
Фалкенштајн (Саксонија-Анхалт)

Фалкенштајн (|Falkenstein) — град во округот Харц, во Саксонија-Анхалт, Германија. Се наоѓа на североисточната страна на Харц, приближно 10 километри западно од Ашерслебен. Градот бил основан во 2002 со спојување на градот Ермслебен и со 6 други општини. Бил наречен по блискиот замок Фалкенштајн, околу 5 километри на југозапад.
Златна порта (Киев)

Златната порта (украински: ''Золоті ворота'') претставува едно од главните обележја на Антички Киев и едно од главните знаменитости на денешната престолнина на Украина, Киев.
Денеска објактот е претворен во музеј и се наоѓа на аголот од Владимирската и Јарославската улица. Во непосредна близина се наоѓа театрот и станица од Киевското метро.
1 Историја
Модерната историја на оваа порта датира од времето на Јарослав Мудриот, Големиот кнез на Киев, односно во 1037 година, во времето кога била изградена црквата Света Софија. Сепак, според други извори, портата била изградена многу порано. Ова доаѓа од сликата на Јан Матејко, каде е прикажан Болеслав Храбриот пред самата порта во 1018 година. Сепак, оваа верзија денеска се смета како легенда.
Во почетокот објектот бил именуван како јужна порта, како една од трите главни влезови во градот. Другите две порти денеска не постојат. Подоцна, оваа порта започнала да се нарекува Главна порта, и со тоа име се задржила до изградбата на златната купола на црквата на благовешетиението, кога и самата порта започнала да се нарекува Златна порта.
Портата е висока 40 метри и широка 20 метри. Голем дел од својата историја, таа служела како Триумфална капија. Се смета дека името на портата доаѓа од истоимената порта која некогаш се наоѓала во Цариград. Подоцна, истото име било ставено и на портата во градот Владимир. По монголската инвазија врз Киевска Рус, портата била во голема мера уништена. По ова, таа била повторно реконструирена и се користела за најразлични церемонии, иако постепено паднала под урнатини.
Првите ископувања биле направени во 1832 година. Во 1970-тите години била претворена во музеј. Во 1982 година, таа била целосно реконструирана по повод 1500 години од основањето на градот Киев, и покрај тоа што не постојат докази како точно изгледала оригиналната порта.
Васко Анастасов

Васко Анастасов е еден од основоположниците на македонското новинарство. Во есента 1942 година го уредува илегалниот информативен Билтен и Радио весник за Тиквешкото подрачје. Во периодот од 1945 до 1955 година бил новинар на „Нова Македонија“ и на Радио Скопје. Дипломирал на Новинарско-дипломатскиот факултет во Белград. Бил постојан дописник на „Нова Македонија“ за Блискиот Исток во Истанбул (1953-1954). Од 1955 до 1983 година бил директор и главен уредник на неделникот „Трибина“.
1 Публицистички трудови
* „''Нов живот''“ (1951)
* „''Патувања по турските полиња''“ (1955)
* „''По трагите на Насредин Оџа''“ (1956)
* „''Каде оди Кина''“ (1981)
Киевска тврдина

Киевската тврдина или Печерската тврдина (украински: ''Київська фортеця'') се наоѓа во престолнината на Украина, Киев.
Првата тврдина се смета дека била изградена во текот на 15 век. Денешната тврдина била изградена во текот на 19 век од страна на руската армија. Денеска, дел од тврдината и објектите кои се наоѓаат во неа се реконструирани и претворени во музеј наречен Киевска тврдина, додека пак останатите служат како разни воени и трговски објекти.
Во текот на 20 век, објектот го изгубил своето значење и истиот служел како касарна, магазин и затвор. Овде биле затварени дел од политичките затвореници во времето на Советскиот Сојуз, а подоцна, во 1927 година, објектот бил претворен во музеј.
Киро Атанасовски

Киро Крстев Атанасовски Налбатот познат по псевдонимот Страшо (, - , ) — македонски комунист, учесник во Народноослободителната борба. Со указ на Президиумот на Собранието на Федеративна Народна Република Југославија на 20 декември 1951 година бил прогласен за народен херој на Југославија.
1 Животопис
Киро Атанасовски е роден е во 1923 година во Кавадарци. По завршувањето на основното училиште, завршил три класа во граѓанското училиште. Поради паралелната работа во ковачницата на неговиот татко Крсто, Киро морал да го прекине школувањето. Тоа го работел се' до пред Втората светска војна. Првпат бил апсен на 17 години, кога веќе бил член на СКОЈ. Се дружел со напредна младина. Потоа се придружил на младинското револуционерно движење и во 1940 година станал член Сојузот на комунистичката младина на Југославија. Полицијата го забележала неговото дејствување, па затоа бил брзо уапсен и по некое време бил пуштен. Станал член на КПЈ во пролетта 1941 година.
По започнувањето на окупацијата, ковачката работилница на неговиот татко му служела за одржување на врски со селаните преку кои го растурал илегалниот материјал. Учесник во Народноослободителната борба станал во 1941 година. Во 1942 станал член на Месниот комитет на КПЈ за Кавадарци. Од летото 1942 до крајот на 1943 година делувал како професионален партиски работник. Поради успехот на организирањето на Народноослободителното движење и одржувањето на врските со Тиквешкиот партизански одред „Добри Даскалов“, во почетокот на 1943 година станал член на Областниот комитет на КПЈ за Тиквеш.
Во почетокот на април 1944 година, по директива на КПЈ, кога илегално заминал за Кавадарци заедно со Димче Мирчев, секретар на Обласниот комитет на КПМ за Кавадарци, успеал да организира излез од градот на шеесет нови борци за Втората македонска ударна бригада. Вечерта на 7 април 1944 година, бугарската полиција ја опколила куќата на Љубица Јосифовска, во источниот дел на градот, во која се наоѓале Киро и Димче Мирчев. Поради тоа што одлучиле да не се предадат, пружале силен отпор на непријателите седум часа додека имале муниција, некаде до два часот по полноќ. Потоа двајцата се самоубиваат.
Во негова чест и во чест на Димче Мирчев е испеана песната „Димче и Киро Налбатот“.
Химерска куќа (Киев)

Химерска куќа (|Будинок з химерами) — уметнички објект кој се наоѓа во областа Липки во Киев, престолнината на Украина. Објектот се наоѓа од спротивната страна на Претседателската палата, на Банковата улица.
Улицата пред објектот е затворен за автомобилски сообраќај и главно се користи како пешачка зона, поради близината со претседателската палата.
Самиот објект бил изграден од страна на Владислав Городецки, во 1902 година. Сепак, архитектот морал да ја продаде главно од финансиски причини, по кое сопствениците се менувале на неколкупати, за да на крај биде национализирана со доаѓањето на комунистичката власт во земјата. По демократизацијата, целата зграда била реконструирана надворешно и внатрешно, според оригиналните проекти на Городецки.
Eupleridae

Eupleridae се семејство на цицачи од редот ''Ѕверови (Carnivora)''; Познат како мадагаскарски грабливци или мадагаскарски мунгоси. Најпознатите од нив е фоса. Видовите од оваа семејство се живеат во шумите на Мадагаскар.
1 Таксономија
Семејство Eupleridae
* потсемејство Euplerinae
** вид Cryptoprocta ferox — Фоса
** вид †Cryptoprocta spelea — Фоса гігантска
** вид Eupleres goudotii — Фаланук
** вид Fossa fossana — Фаналока
* потсемејство Galidiinae
** вид Galidia elegans
** вид Galidictis fasciata
** вид Galidictis grandidieri
** вид Mungotictis decemlineata
** вид Salanoia concolor
** вид Salanoia durrelli
Кралска академија на науките (Шведска)

Кралска академија на науките (|Kungliga Vetenskapsakademien, ''KVA'') — една од кралските академии во Шведска. Ова е независна и невладина научна организација со задача да ги поттикнува и поддржува науките, пред сè природните науки и математиката.
Академијата е основана на 2 јуни 1739 г. од славниот природонаучник Карл Линеј, меркантилистот Јонас Алстремер, конструкторот Мортен Тривалд, чиновниците Стен Карл Билке и Карл Вилхелм Кедерхилм и политичарот Андерс Јохан фон Хепкен.
Академијата има за цел да посветува особено внимание на полезните сознанија и да објавува на шведски јазик за да ги распространи најзините наоди што пошироко меѓу населението. Создадена е со поинаква замисла од постарото Кралско научно друштво во Упсала (основано во 1719 г.), кое објавувало на латински јазик. Академијата е намерно сместена во центарот на градот, каде што биле најзастапени стопанските активности. Како пример послужиле Кралското друштво во Лондон и Кралската академија на науките во Париз.
Во рамките на установата постојат комитети за доделување на меѓународни награди:
* Нобелови награди за физика и хемија* Нобелова награда за економија* Крафордови награди за астрономија и математика, геонауки, бионауки (со задршка на екологија) и полиартритис* Ролф Шокови награди за логика и филозофија* Награда „Грегори Арминоф“ за кристалографија* Медал „Оскар Клајн“
и државни награди:* Награда „Јеран Густафсон“ за истражни трудови во природните науки и медицината
* Седербергова награда за економија или правни науки
* Награда „Таге Ерландер“ за физика, хемија, технологија и биологија
* Награди „Ингвар Линдквист“ за наставници од областа на физиката, хемијата, биологијата и математиката.
1 Пишани изданија
Ова се тековните научни списанија на академијата:
*''Ambio'' (1972-)
*''Acta Mathematica'' (1882-)
*''Arkiv för matematik'' (1949-; од 1903 до 1949 под друг наслов, каде се опфаќале и физиката и астрономијата)
*''Acta Zoologica'' (1920-)
*''Levnadsteckningar över Vetenskapsakademiens ledamöter'' (1869-) - биографии на починати академици
*''Physica Scripta'' (1970-) - заедно со Норвешката академија на науките и книжевноста
*''Porträttmatrikel'' (1971-) - портрети на тековни членови
*''Zoologica Scripta'' (1972-) - заедно со Норвешка академија на науките и книжевноста
*''ETAI'' (1997-)
2 Поврзано
*Кралски академии во Шведска
*Членови на Кралската шведска академија на науките
Воена стратегија

Воена стратегија е надмудрување на непријателите на бојното поле. Воената статегија ја покажува умешноста на војување на водачите во војната, кој има подобро замислена стратегија секугаш ќе биде чекор понапред од непријателот, таа може да биде од офазивни и дефазивни размери, полна со заседи и неочекувани, непредвидливи потези.
Поимот во современи услови го губи значењето што го имал во античкиот период на војување, па сè до 12. век. Во античко време со добрите однапред смислени стратегии, со добро организирани формации на војската секугаш се доваѓало до големи успеси, тоа е и одлик на големите војсководци.
1 Поврзано
* Стратегија
Али-паша Јанински

Али-паша Јанински ( - ) — османлиски феудалец од албанско потекло, паша на Јанина, а потоа одметник од централната османлиска власт и независен владетел. По верното подаништво на султанот Селим III, се осамостоил и се прогласил за независен владетел на Албанија, Епир и Мореја (Пелопонез) (1803), а потоа ја проширил својата власт и во Македонија, Тесалија и Грција. Поради суровоста во управувањето, влегол во народната традиција како беспримерен зулумќар. Воспоставил дипломатски врски и влегол во преговори со Наполеон, а потоа и со Англија. По двегодишна војна со султанот Махмуд II, со измама бил заробен и убиен.
Патување низ времето

Патување низ времето е концепт на движење меѓу две различни точки во времето на ист начин како кога се движиме меѓу различни точки низ просторот, било да се работи за испраќање на предмети (или во некои случаи самоинформации) назад во времето во минатото, во некој момент пред сегашноста, или испраќање на предмети напред во времето во иднината. Иако патувањето низ времето е изум на научнофанатастичните дела уште од 19 век, а патувањето во иднината е претпоставка за можен феномен според теоријата за релативноста, сè уште не се знае дали законите на физиката ќе дозволат патување во минатото. Машината која би овозможила патување низ времето, хипотетичка или измислена, се нарекува „временска машина“.
Некои интерпретации на патување низ времето исто така сугерираат дека патување во минатото може да го одведе патникот во паралелен универзум, чија историја ќе почне да се менува од моментот кога патникот ќе пристигне во минатото.
1 Потекло на концептот
* 700 п.н.е. - 300 н.е. – Махабхарата
* 200 - 400 н.е. – Талмуд
* 720 н.е. – Урашима Таро
* 1733 – Самуел Маден: ''Мемоарите на дваесеттиот век''* 1771 – Луј Себастијан Мерсие: ''Годината 2440''* 1781 – Џон Херман Весел: ''Година 7603''* 1819 – Ирвинг Вашингтон: ''Рип Ван Винкли''* 1836 – Александер Велтман: ''Predki Kalimerosa''* 1843 – Чарлс Дикенс: ''Божиќна песна''* 1881 – Едвард Пејџ Мичел: ''Часовникот кој одеше назад''* 1895 – Х.Џ. Велс' ''Временска машина''
Не постои согласување во која пишана творба е првата приказна за патување низ времето, бидејќи бројни стари записи споменуваат нешто што сугерира патување низ времето. Древните народни приказни и митови понекогаш вклучуваат нешто налик на патување ''назад'' во времето, како на пример, во хинду митологијата - ''Махабхарата'' каде е спомената приказната за кралот кој патувал до небесата за да се сретне со творецот Брама и е шокиран од сознанието дека додека се вратил на Земјата, минале многу века. Друга стара приказна во која се споменува патување низ времето е јапонската приказна за „Урашима Таро“, првпат опишана во ''Нихон Шоки'' (720 година). Приказната зборува за млад рибар по име Урашима Таро, кој три дена бил на посета на едно место под морето, а откако се вратил во своето село, се нашол три илјади години во иднината, каде никој не го познава, куќата му е урната, а семејството одамна умрено.
Друг пример на ваква приказна може да се најде во Талмуд во приказната за човекот кој спиел 70 години, и кога се разбудил, неговите внуци веќе биле стари дедовци, а пријателите одамна починати. Во поскори времиња, познатата приказна на Ирвинг Вашингтон од 1819 година Рип Ван Винкли разработува сличен концепт. Зборува за човекот по име Рип Ван Винкли кој заспал на планината и се разбудил после 20 години.
2 Библиографија
******** Nahin, Paul J. (1997). ''Time Travel: A writer's guide to the real science of plausible time travel''. Writer's Digest Books. Cincinnati, Ohio. ISBN 0-89879-748-9
******
Моранди

Моранди е романска музичка група систавена од Мариус Мога и Андреј Штефан Ропчеа. Името на групата доаѓа од презимето на Мариус и прекарот на Андреј: Мариус Мога и Андреј Штефан Ропчеа-Ранди.
Групата е упешна во Романија но нејзините песни се високо рангирани во Европа. Тие се најпознат бенд од Источна Европа заедно со O-Zone. Популарни се меѓу младите од: Русија, Бугарија, Албанија, Црна Гора, Србија, Словачка, Чешка, Полска, Македонија, Литванија и Украина. Моранди биле номинирани за најдобра група во Европа во 2006, а во 2008 ја добиле таа награда. "Angels" е најуспешната песна во 2008 во Русија.
1 Дискографија
Моранди издале 4 студиски албуми, девет песни и девет спотови.
1.1 Студиски албуми
* Reverse (2005)
* Mind Fields (2006)
* N3XT (2007)
* Zebra
1.2 Синглови
Синглот Angels е продаден во 1.45 милиони копии во Русија, и бил 7 пати најкористена мелодија на мобилните телефони.
Година, Наслов, Место на топ листа, Албум
СВК</sub>, БГ</sub>, ЧЕШ</sup>, УНГ</sup>, ФР</sub>
2004, "Love Me", -, -, -, -, -, ''Reverse''
"Beijo", 54, -, -, -, -
2006, "Falling Asleep", -, -, -, -, -, ''Mind Fields''
"A La Lujeba", -, -, -, -, -
"Oh La La" (English version of "Beijo"), -, -, -, -, -, ''Digital Only''
2007, "Afrika", -, -, -, -, -, ''N3XT''
"Angels (Love Is The Answer)", 1, 1, 1, 3, 16
2008, "Save Me" (feat. Helene), 13, 2, 1, 25, -
2009, "Соlors", 1, 1, 4, -, -, ''Zebra''
2010, "Rock The World", 62, -, -, -, -
2011, "Midnight Train", 26, -, -, -, ''-''
2011, "Serenada", -, -, -, -, -
Број 1, 2, -, 2, -, -
Топ 10 хитови, 2, 3, 3, 1, -
Мунгоси

Мунгоси — семејство на цицачи од редот ѕверови (''Carnivora''). Се среќаваат во Африка, Азија, Европа, и воведе во Европа, Карипските и Хавајските Острови.
1 Таксономија
семејство мунгоси
* род Atilax
** вид Atilax paludinosus
* род Bdeogale
** вид Bdeogale crassicauda
** вид Bdeogale jacksoni
** вид Bdeogale nigripes
** вид Bdeogale omnivora
* род Crossarchus
** вид Crossarchus alexandri
** вид Crossarchus ansorgei
** вид Crossarchus obscurus
** вид Crossarchus platycephalus
* род Cynictis
** вид Cynictis penicillata
* род Dologale
** вид Dologale dybowskii
* род Galerella
** вид Galerella flavescens
** вид Galerella ochraceus
** вид Galerella pulverulenta
** вид Galerella sanguinea
* род Helogale
** вид Helogale hirtula
** вид Helogale parvula
* род Herpestes
** вид Herpestes brachyurus
** вид Herpestes edwardsii
** вид Herpestes fuscus
** вид Herpestes ichneumon
** вид Herpestes javanicus
** вид Herpestes naso
** вид Herpestes semitorquatus
** вид Herpestes smithii
** вид Herpestes urva
** вид Herpestes vitticollis
* род Ichneumia
** вид Ichneumia albicauda
* род Liberiictus
** вид Liberiictis kuhni
* род Mungos
** вид Mungos gambianus
** вид Mungos mungo
* род Paracynictis
** вид Paracynictis selousi
* род Rhynchogale
** вид Rhynchogale melleri
* род Suricata
** вид Suricata suricatta
2 Типични претставници
Куќа Икскул-Хилденбанд

Куќата Икскул-Гилденбанд претставува историски споменик на архитектурата на Киев, Украина. Објектот се наоѓа во близина на Чоколадната куќа.
Објектот бил изграден во 1891 година и дизајниран од страна на Николај Вишневски. Припаѓало на баронското семејство Икскул-Хилденбанд. Куќата се состои од 7 апартмани и служи за изнајмување.
Во времето на Советскиот Сојуз, куќата била национализирана и претворена во комунално одделение, а подоцна во станбена зграда. Во оваа куќа живееле советски академци, поети и слично.
Во независна Украина, куќата во 2000-тите години била реновирена во готски стил и била вратена во првобитниот изглед.
Росхулт

Росхулт (швед. ''Råshult'') е село близу Елмхулт во округот Крунуберг (покраина Смоланд), Шведска.
Во селото е роден прочуениот ботаничар Карл Линеј (1707-1778), каде татко му, Нилс Лине, бил капелин во локалната црква. Лине е роден во куќата што стоела на местото на постоечката куќа, која е изградена некаде помеѓу 1751 и 1781 г. Во 1933 објектот е вратен во неговиот изворен облик, по иницијатива на Линеевото историско друштво. Имотот е сместен во културен резерват што зафаќа 42 хектари.
1 Поврзано
* Елмхулт (општина)
Митрополитски дом (Киев)

Митрополитски дом (|Будинок митрополита) — поранешно седиште на Киевскиот митрополит. Денеска, зградата е претворена во музеј и се наоѓа на Владимирската улица бр. 24 во Киев, Украина.
Денешниот музеј се наоѓа во близина на Софискиот собор. Нејзината изградба започнала во 1722 година, во времето на митрополитот Владимир Ванатович (1722-1730). Значаен придонес за изградбата на митрополитскиот дом имал митрополитот Рафаел Заборовски (1731-1743). Во текот на својата историја, резиденцијата била постојано проширувана и обновувана.
Во периодот од 1918 до 1923 година, во овој објект се наоѓал украинскиот институт за архитектура. Од 1924 година овде се наоѓал Централниот историски архив, за да по војната повторно биде користена од страна на Академијата за градежништво и архитектра на Украинска ССР.
Денеска, објектот е претворен во музеј.
Имотот на Симхој Либерман

Имотот на Симхој Либерман претставува споменик на историјата, уметноста и архитектурата на Киев. Комплексот се наоѓа на Банковата улица и истиот бил изграден во 1879 година од страна на архитектот Владимир Николаев.
Денеска во оваа куќа се наоѓа Друштвото на писателите на Украина.
Палата на генерал-гувернерот во Киев

Палатата на генерал-гувернерот во Киев претставувала руска империјална резиденција на генералните гувернери на Киев.
Палатата била изградена во текот на XVIII век, а била уништена во 1920 година. Се наоѓала во реонот на Липки.
Ричардов замок (Киев)

Ричардовиот замок (украински: ''Замок Річарда'') е замок кој се наоѓа во Андреевскиот реон на Киев, Украина.
Објектот бил изграден во почетокот на 20 век во готски стил. Тој е именуван во чест на англискиот крал Ричард I „Лавовско Срце“, јунак од романот на Волтер Скот, Ајванхо.
Замокот се наоѓа во близина на Андреевската црква. Во овој замок живееле неколку истакнати личности од уметноста и науката како професорот на Теолошката кададемија, Голубев, сликарот Красички, скулптурот Балавенски.
Чоколадна куќа (Киев)

Чоколадната куќа (украински: ''Шоколадний будиночок'') претставува споменик на историјата и архитектурата на Украина, која се наоѓа во Киев, на истоимената улица, во близина на куќата Икскул-Хилденбанд
Куќата била изградена во 1901 година од страна на главниот архитект на Киев, академик Владимир Николаев по нарачка на познатиот трговец Семјон Могиловски, кој живеел во неа сè до неговата смрт во 1917 година.
Настани во куќата:
* 1917-1918 година живеел Игор Кистјаковски, украински државник
* 1919 година живеел болшевичкиот активист Крсто Раковски
* 1925 година живееле научниците од НАНУ
* 1934 година, објектот бил реновиран
* 1948 година, овде се наоѓала канцеларијата на Советот на министри на СССР
* 1960-1982 година, објект каде се одржувале свадби
* 1982 година станала Канцеларија за култура и уметност на градот Киев
* 1983-1986 година објектот бил подложен на реставрација.
* 1986 година, овде била сместена детската уметничка галерија
* 1991-1993 година, објектот бил подложен на реставрација
* 2010 година, куќата била отворена за јавноста како музеј на детската галерија
Крунуберг (округ)

Крунуберг (|Kronobergs län) — округ (''län'') во јужниот дел на Шведска. Се граничи со окрузите Сконе, Халанд, Јеншепинг, Калмар и Блекинге. Административен центар е градот Векше.
1 Покраина
Крунуберг е географско средиште на покраината Смоланд. Постоечките граници на округот се исцртани во 1687 со отцепувањето на округот Јеншепинг.
2 Управа
Управникот (''Landshövding'') на Крунуберг е сместен во Векше. Тој претседава со окружен одбор (''Länsstyrelsen''), кој има статус на владина агенција (од отсекот за самоуправа). Моментален управник е Кристина Алсер. Покрај ова, округот е и во надлежност на Окружниот совет на Крунуберг (''Landstinget Kronoberg'').
3 Општини
*Алвеста
*Векше
*Елмхулт
*Јунгби
*Лесебу
*Маркарид
*Тингсрид
*Упвиндиге
Сите општини го носат името на нивниот административен центар, освен Упвиндиге, чијшто административен центар е местото Оседа.
Централна статистичка служба (Шведска)

Централната статистичка служба (швед. ''Statistiska centralbyrån'' или ''SCB'', меѓунар. име: ''Statistics Sweden'') е владина агенција во Шведска задолжена за добивање, обработка и објавување на статички податоци во земјата. Службата датира од 1686 кога црковните парохи почнале да прибираат и евидентираат податоци за населението. Претходник на сегашната установа е Службата за табели (''Tabellverket''), основана во 1749. Денешното име е усвоено во 1858 г.
Агенцијата има околу 1.400 вработени. Сместена е во два града: Стокхолм и Еребру. Установата објавува и службен статистички билтен.
1 Поврзано
*Демографија на Шведска
*Евростат
Елмхулт

Елмхулт (швед. ''Älmhult'') е гратче и административен центар на општината Елмхулт во округот Крунуберг, Шведска. Населението брои 8.518 жители (2005).
1 Стопанство
Во Елмхулт е изградена првата продавница на IKEA. Фирмата и денес е присутна во местото со голем број на канцеларии.
2 Образование
Местото има средно училиште и десетгодишно меѓународно училиште.
3 Знаменитости
Недалеку од Елмхулт се наоѓа поседот Росхулт, кајшто е роден ботаничарот Карл Лине (1707-1778). Во гратчето има и голема стилизирана скулптура на столица која е воедно и негово обележје.
4 Галерија
Шведска академија

Шведска академија (|Svenska Akademien) — една од кралските академии во Шведска, одговорна за јазикот и книжевноста. Сместена е во зградата позната како „Стокхолмска берза“.
1 Историја
Академијата е основана во 1786 г. со повелба на кралот Густав III. Заснована е на Француската академија и брои 18 члена. Нејзиното гесло гласи „Дарба и вкус“ (''Snille och Smak''). Главна задача на академијата е да ја зачува „чистотата, силата и возвишеноста на шведскиот јазик“ . За таа цел академијата издава два речника.
Првиот е еднотомен речник наречен „Поимик на Шведската академија“ (''Svenska Akademiens ordlista'', ''SAOL''). Вториот е повеќетомен речник, чие уредување се врши во духот на Оксфордскиот речник, и го носи насловот „Речник на Шведската академија“ (''Svenska Akademiens ordbok'', ''SAOB''). „Поимникот“ е веќе во XIII издание, а „Речникот“ постојано се издава од 1898 г. наваму.
Почнувајќи од 1901 г. академијата ја доделува Нобеловата награда за литература, во спомен на нејзиниот покровител Алфред Нобел. Покрај ова, установата ја доделува и Доблоуговата награда за шведска и норвешка белетристика.
2 Тековни членови
Моментален постојан секретар на академијата е Петер Енглунд. Членовите се наведени по број на место (седиште):
Место, Член, Род., Избр., Белешки
1., Лота Лотас, 1964, 2009
2., Бу Ралф, 1945, 1999
3., Стуре Ален, 1928, 1980, постојан секретар од 1986 до 1999
4., Андерс Олсон, 1949, 2008
5., Јеран Малмквист, 1924, 1985
6., Томас Ријад, 1959, 2011, активен од 20 декември 2011
7., Кнут Анлунд, 1923, 1983, неактивен
8., Јеспер Свенбро, 1944, 2006
9., Торгни Линдгрен, 1938, 1991
10., Петер Енглунд, 1957, 2002, тековен постојан секретар 2009-
11., Улф Линде, 1929, 1977
12., Пер Вестберг, 1933, 1997
13., Гунел Валквист, 1918, 1982
14., Кристина Лугн, 1948, 2006
15., Керстин Екман, 1933, 1978, неактивна
16., Шел Еспмарк, 1930, 1981
17., Хурасе Енгдал, 1948, 1997, постојан секретар од 1999 до 2009
18., Катарина Фростенсон, 1953, 1992
3 Поврзано
* Нобелова награда за литература
* Доблоугова награда
* Кралски академии во Шведска
* Членови на Шведската академија (сегашни и минати)
Стадион Бет365

Стадион „Бет 365“ (англиски: ''Bet365 Stadium'') — фудбалски стадион во Стоук на Трент, Англија. Тука своите домашни натпревари ги игра екипата на Стоук Сити. Стадионот порано бил познат под името Британија, но бил преименуван во Бет365 на 1 јуни 2016 година, кога клубот склучил нов договор за право на именување на стадион со матичната компанија, Бет365.
Стадионот е отворен во 1997 година, откако бил изграден истата година во вредност од 14,7 милиони фунти, како замена за Викторија Граунд. Моменталната сместивост на стадионот изнесува 28,384 седишта. Највисоката посетеност е забележана на натпреварот против Евертон во 3. коло на ФА Купот во 2002 година, кога натпреварот го следеле со 28.218 гледачи. Пепелта на поранешниот играч на грнчарите Сер Стенли Матјуз, била закопан под центаралниот круг од теренот по неговата смрт во февруари 2000 година; тој и официјално го отворил стадион на 30 август 1997 година. Во европските натпреварувања стадионот е познат како Стадион Стоук што се должи на прописите на УЕФА за спонзорство.
1 Историја
Стадионот на сите седишта чинел речиси 15 милиони фунти, за да се изгради и да го донесе клубот до стандардите со Тејлор извештајот во јануари 1990 година. Преместување се сметаше од 1994 година, а од почетокот на 1996 година, одлуката за изградба на нов стадион бил потврдена.
До почетокот на 1997 година, скелетните челик надградби биле во место и на стадионот почна да го оформуваат "стадионот Британија" Во август 1997 година стадионот првпат ги отвори своите врати на стадионот Британија благодарение на 1 милиони фунти,односно 10-годишниот спонзорски договор со Британија поранешната општествена зградa, која беше инструментализирана во вкупната помош на проектот. Уште 3 милиони фунти биле дадени како грант од страна на Фудбал Доверба.
Крештатиски парк

Крештатискиот парк (украински: ''Хрещатий парк'') се наоѓа во Киев, Украина.
Паркот бил основан во 1882 година, и се наоѓа во близина на Европскиот плоштад на падините на реката Днепар.
Паркот има површина од 11,8 хектари и во почетокот бил дел од Градскиот кралски парк.
1 Галерија
Марко Мота

Марко Мота (италијански: ''Marco Motta'') — италијански фудбалер, играч од одбраната на Омонија. Најчесто игра на позицијата десен бек.
За Италијанската репрезентација има само еден настап во август 2010 година против Брегот на Слоновата Коска во пријателски натпревар.
Ботаничка градина Александар Фомин

Ботаничката градина Александар Фомин (украински: ''Ботанічний сад імені академіка Олександра Фоміна'') се наоѓа во престолнината на Украина, Киев.
Градината била основана во 1839 година, и денеска има големина од 22,5 хектари со 8,000 растителни видови. Во 1935 година, градината била именувана според украинскиот академик Александар Фомин.
Градината е во сопственост на Киевскиот универзитет.
Беранче

Беранче — македонско оро со ритам 18/16 (2, 2, 3, 2, 2, 2, 2, 3). Се игра со држење на китките на рацете, кои се малку свиткани во лактите. Ова е типично машко борбено оро, со високи балансирања во бавниот дел, а со потскоци, доскоци и остри движења во брзиот дел. Во вториот дел се игра и во парови, при што левиот играч го подигнува десниот високо над себе (раце за раце). Во минатото најчесто се играло во Битолско, како што и самото име потекнува според селото Беранци.
Кенвајн Џонс

Кенвајн Џоел Џонс (англиски: ''Kenwyne Jones'') — фудбалер од Тринидад и Тобаго, напаѓач на Борнмут и на репрезентацијата на Тринидад и Тобаго.
1 Клупска кариера
Џонс својата кариера ја започнал во својата татковина играјќи за тимовите на Џо Паблик и Дабалју Конекшн каде се промовирал во најдобар стрелец во првенството на Тринидад и Тобаго.
1.1 Доаѓањето во Англија и настапите во Премиер лигата
Во Јули 2002 најпрво Џонс потпишал за Саутхемптон откако успешно ги минал пробите. Во тој момент Саутхемптон се натпреварува во втората лига по ранг во Англија. Во меѓувреме во првите сезони поради тоа што не можеше да се избори за место во почетниот тим тој е позајмуван во неколку други тимови. По испаѓањето на тимот од лигата тој го напушти Саутхемптон и му се приклучи на Сандерленд. Во истата сезона „црните мачки“ обезбедија промоција во Премиерлигата водени од новиот менаџер и легендарниот фудбалер на Манчестер Јунајтед Рој Кин. Џонс е само едно од неколкуте засилувања кој пристигна на стадионот на светлината 2007-2008.Покрај Џонс Сандерленд се засили и со други нови играчи како искусните Двајт Јорк,Енди Кол и Јан Харт,потоа Киеран Ричардсон,Џони Еванс и голманот Крег Гордон (кој направи рекорден трансфер од Хартс ФК кога се во прашање голманите во Англија) со цел да опстане во лигата. Џонс имаше свој придонес во опстанувањето на тимот во лигата (кој на крајот заврши како 15) со 7 голови. Во наредната сезона тој се поврзуваше со трансфер во некој други тимови, но сепак тој остана во Сандерленд и во наредните две сезони. Тој одигра 29 меча и постигна 10 голови во сезоната 2008-2009 и 32 меча и постигна 9 голови во сезоната 2009-2010.
Во Август 2010 тој замина во Стоук Сити за сума од 9.7 милиони евра што беше рекорден трансфер на клубот.Во првата сезона на Британија стадионот тој постигна 12 гола,исто колку и неговиот партнер во нападот Џонатан Волтерс, но со 9 гола тој беше прв стрелец на својот тим во лигата. На стартот од сезоната 2011-2012 тој го постигна својот прв гол во второто кол на гостувањето кај Норич во 93-тата минута израмнувајќи на 1:1 за радост на менаџерот Тони Пјулис.Тој исто така постигна и два гола против Тун во лигата на Европа.
На 28 јануари 2014, Џонс му се приклучил на Кардиф Сити во размена со Питер Одемвинги кој заминал во Стоук.
2 Репрезентативна кариера
Џонс ја претставуваше својата земја во многу репрезентации како до 18,до 20, и во олимписката до 23 години.Своето деби за фудбалската репрезентација на Тринидад и Тобаго го имаше против Финска на 29 јануари 2003.Тој исто така беше дел и од фудбалската репрезентација на Тринидад и Тобаго на светското првенство 2006 година во Германија.Во 2007 бил избран за фудбалер на годината во својата земја.
Марвин Сордел

Марвин Сордел (англиски: ''Marvin Sordell'') — англиски фудбалер, напаѓач на .
Својата кариера ја започнал во младинската школа на Фулам, но подоцна се преселил во каде продолжил да тренира. Своето деби во Чемпионшип лигата за Вотфорд го направил на 15 август 2009 против Шефилд Јунајтед. За Хорнетси одиграл две импресивни сезони во кој запишал 83 првенствени натпревари и постигнал 27 гола, по што тој потпишува за Премиер лигашот, Болтон Вондерерс на 31 јануари во последните часови од преодниот рок. Сумата на трасферот не била објавена, но Сордел потпишал договор на 3 и пол годишна верност. За Болтон дебитирал на 4 февруари, влегувајќи како замена на местото на Давид Н'Гог во поразот на неговата екипа од Норич Сити со 2-0. За сезоната 2013-2014 бил позајмен на Чарлтон Атлетик каде на 31 натпревар во Чемпионшип постигнал 7 гола. Во летото 2014, тој се преселил во Барнли за да соработува одново со Шон Дајч кој му бил тренер и во Вотфорд. Потоа одиграл по една сезона во Колчестер Јунајтед и Ковентри Сити пред да се пресели во во летото 2017.
Сордел е младински репрезентативец на Англија во селекциите под 20 и под 21 година. Во 2012 тој исто така бил избран во тимот на Велика Британија под водство на Стјуарт Пирс за Летните олимписки игри 2012 во Лондон.
Мариински парк

Мариинскиот парк (украински: ''Маріїнський парк'') е парк кој се наоѓа во престолнината на Украина, Киев. Паркот се наоѓа кај улицата Михајло Хрушевски.
Паркот бил основан во 1874 година. Паркот има површина од 8,9 хектари.
Поранешни имиња на паркот се Жртви на револуцијата, Пролетерски парк и Советски парк.
Главниот влез на паркот се наоѓа спроти украинското собрание и Мариинскиот дворец.
Беровка

Беровка — македонско женско народно оро од Малешевијата, кое се игра во 2/4 ритам, со држење на рацете слободно спуштени надолу. Се игра полетно, со ситни брзи чекори на полустапалата и со доста потскокнувања и доскокнувања.
Адана (оро)

Адана — македонско машко народно оро што се изведува во полукруг, со почетно држење на рацете за рамо, а кон крајот тие се слободно спуштени и се држат за китките. Се игра во 2/4 метар во умерено брзо темпо. Орото започнува со балансирање, а потоа со потскокнувања, вртења и потклекнувања. Најчесто се игра во Велешко.
Дитфурт

Дитфурт (|Ditfurt) — општина во округот Харц, во Саксонија-Анхалт, Германија.
1 Места на интерес
Историскиот музеј во Дитфурт има докази и информации околу историјата на селото, исто така ги прикажува артефактите од селското земјоделско минато.
Стадион Јувентус

Стадионот Јувентус (англиски: ''Juventus Stadium'') е фудбалски стадион во Торино кој е изграден во септември 2011 година на местото на стариот Деле Алпи. На него своите домашни натпревари ги игра екипата на Јувентус, која воедно е и сопственик на стадионот. Стадионот има сместивост од 41.000 гледачи, а димензиите на теренот се 105 × 68 метри.
1 Историја
Стадионот бил отворен на 8 септември 2011 кога Јувентус одиграл пријателски натпревар со најстариот клуб на светот, англискиот Нотс Каунти. Првиот официјален натпревар на овој стадион се одиграл на 11 септември во рамките на второто коло од сезоната 2011-2012 во Серија А, кога Јувентус со резултат 4-1 ја совладал екипата на Парма. Првиот погодок на стадионот го постигнал швајцарецот Стефан Лихтштајнер во 17. минута од натпреварот.
Список на места во Саксонија-Анхалт

Ова е список на географските различности во покраината Саксонија-Анхалт, Германија.
1 Планини
* Харц (вклучувајќи го и Брокен)
2 Реки
* Алер
* Елба
* Хафел
* Мулде
* Зале
3 Друго
* Алтмарк
* Анхалт
4 Градови
''Види Список на градови во Германија''
Вегелебен

Вегелебен (|Wegeleben) — град во округот Харц, во Саксонија-Анхалт, Германија. Се наоѓа на реката Боде, источно од Халберштат. Исто така, дел е од заедницата на општини Форхарц. Градот бил родното место на Мартин Борман во 1900.
Просторна дезориентација

Просторната дезориентација е состојба во која перцепцијата кај пилотот за насоката, висината и брзината на летечкиот објект, не соодветствуваат со реалноста. Причини за ваквата состојба кај пилотот можат да бидат нарушената работа на центарот за рамнотежа (вестибуларен апарат), дејство на одредени лекови и дроги, стрес и паника, како и лоши временски услови и слабата видливост. Во состојба на просторна дезориентација, се губи чувството за нагоре и надолу, па затоа е неопходна поддршка од соодветни мерни инструменти.
Над 40% од авионските несреќи кај малите авиони, се директна последица на летање во услови каде авионот не бил опремен со мерни инструменти за висина, брзина и насока.
1 Забрзување и центрифугална сила
За време на лет, забрзувањето и дејството на центрифугалната сила, влијаат на вестибуларниот апарат на начин што внатрешното уво со своите акцелерометри губат способност да определат дали телото е хоризонтално, вертикално поставено или превртено. Ова резултира со појава на илузии и целосна просторна дезориентација. Нефункционирањето на внатрешното уво доведува до состојба во која пилотот, во отсуство на мерни инструменти или дневна светлина, продолжува да лета со илузија дека лета право, а всушност во реалноста авионот спирално паѓа.
2 Просторна ориентација
Просторната ориентација е способност човекот во мирување или движење, да ја определи сопствената позиција во однос на физичкиот простор (непосредната околина).
3 Влијанието на гравитацијата
Заради брзината на авионот, дејството на гравитацијата за време на летот се анулира, па дури и преминува во негативна вредност. Така, доколку не постои видлив хоризонт, невозможно е пилотот да определи дали авионот е поставен хоризонтално или не, или пак лета превртен надолу.